BB ಫಿನಾಲೆಯಲ್ಲಿ ಸುದೀಪ್‍ಗೆ ಸಿಕ್ತು ಭರ್ಜರಿ ಸರ್ಪ್ರೈಸ್

ಬಿಗ್‍ಬಾಸ್ ಮನೆಯಲ್ಲಿ ಗ್ರ್ಯಾಂಡ್ ಫಿನಾಲೆ ಭರ್ಜರಿಯಾಗಿ ನಡೆಯುತ್ತಿದೆ. ಇಷ್ಟು ದಿನಗಳ ಕಾಲ ಸ್ಪರ್ಧಿಗಳಿಗೆ ಸರ್ಪ್ರೈಸ್ ನೀಡುತ್ತಿದ್ದ ಸುದೀಪ್ ಅವರಿಗೆ ಈ ಬಾರಿ ಬಿಗ್‍ಬಾಸ್ ಸರ್ಪ್ರೈಸ್ ನೀಡಿದ್ದಾರೆ.

ಬಿಗ್‍ಬಾಸ್ ವಿನ್ನರ್ ಪಟ್ಟವನ್ನು ಪಡೆದುಕೊಳ್ಳಲು ಕೊನೆ ಹಂತದಲ್ಲಿ ಇರುವ ಟಾಪ್ 5 ನಲ್ಲಿ ಇರುವ ಸ್ಪರ್ಧಿಗಳಿದ್ದೀರ. 120 ದಿನ ಈ ಮನೆಯಲ್ಲಿ ಪೂರ್ತಿ ಮಾಡಿದ್ದೀರ. ಇಲ್ಲಿವರೆಗೂ ಯಾವ ಸೀಸನ್ ಅಲ್ಲಿಯೂ 120 ದಿನಗಳ ಕಾಲ ಯಾವ ಸ್ಪರ್ಧಿಯೂ ಇರಲಿಲ್ಲ. ನಿಮಗೆ ಒಬ್ಬೊಬ್ಬ ವಿಶೇಷ ವ್ಯಕ್ತಿಯಿಂದ ಶುಭ ಹಾರೈಕೆ ಡಾನ್ಸ್ ಮೂಲಕವಾಗಿ ಸಿಗುತ್ತದೆ ಎಂದು ಸುದೀಪ್ ಹೇಳಿದ್ದಾರೆ.

ಈ ವೇಳೆ ಮಾತನಾಡಿದ ಬಿಗ್ ಬಾಸ್, ಕಿಚ್ಚನಿಗೆ ಸರ್ಪ್ರೈಸ್ ಕೊಟ್ಟಿದ್ದಾರೆ. ಮೊದಲ ಆವೃತ್ತಿಯಿಂದ ಸತತ 8 ಸೀಸನ್‍ಗಳಿಂದ ನೀವೇ ನಿರೂಪಣೆ ಮಾಡುತ್ತಾ ಬಂದಿರುವುದು ಕಾರ್ಯಕ್ರಮದ ಗೌರವವನ್ನು ಹೆಚ್ಚಿಸಿದೆ. ನಿಮ್ಮ ಸಿನಿಮಾ ಜರ್ನಿ ಪ್ರಾರಂಭವಾಗಿ 25 ವರ್ಷವಾಗಿದೆ. ನಿಮ್ಮ ಮತ್ತು ನಮ್ಮ ಒಡನಾಟಕ್ಕೆ 8 ವರ್ಷವಾಗಿದೆ. ಈ ಹಿನ್ನೆಲೆಯಲ್ಲಿ ಸದಸ್ಯರು ಮತ್ತು ಅತಿಥಿಗಳು ಪ್ರದರ್ಶಿಸುವ ಎಲ್ಲ ಹಾಡುಗಳು ನಿಮ್ಮ ಸಿನಿಮಾದ್ದೇ ಆಗಿರುತ್ತದೆ. ಬಿಗ್‍ಬಾಸ್‍ನಲ್ಲಿ ಎಲ್ಲಾ ಏರಿತಗಳ ಮಧ್ಯದಲ್ಲಿಯೂ ಉತ್ತಮವಾಗಿ ನಡೆಸಿಕೊಟ್ಟಿದ್ದಕ್ಕಾಗಿ ಅಭಿನಂದನೆಗಳು ಎಂದು ಬಿಗ್‍ಬಾಸ್ ಹೇಳಿದ್ದಾರೆ. ಈ ವೇಳೆ ಸುದೀಪ್ ಸಂತೋಷದಿಂದಲೇ ಧನ್ಯವಾದವನ್ನು ಹೇಳಿದ್ದಾರೆ.

ಬಿಗ್‍ಬಾಸ್ ಗ್ರ್ಯಾಂಡ್ ಫಿನಾಲೆ ಗ್ರ್ಯಾಂಡ್ ಆಗಿ ನಡೆಯುತ್ತಿದೆ. ಯಾರು ಬಿಗ್‍ಬಾಸ್ ಪಟ್ಟವನ್ನು ತಮ್ಮದಾಗಿಸಿಕೊಳ್ಳುತ್ತಾರೆ ಎಂದು ವೀಕ್ಷಕರು ಎದುರು ನೋಡುತ್ತಿದ್ದಾರೆ. ಈ ಮಧ್ಯೆ ಬಿಬಿ ಫಿನಾಲೆಯಲ್ಲಿ ಸುದೀಪ್ ಅಭಿನಯದ ಸಿನಿಮಾಗಳ ಹಾಡುಗಳಿಗೆ ಹೆಜ್ಜೆ ಹಾಕುವ ಸ್ಪರ್ಧಿಗಳ ಡಾಸ್ಸ್ ಸಖತ್ ಮನರಂಜನೆಯನ್ನು ನೀಡುತ್ತಿದೆ.