ಸೆಕ್ಸ್ ನಂತ್ರ ಸರ್ಪ್ರೈಸ್ ಎಂದು ಹೇಳಿ ಪತ್ನಿ ಕತ್ತು ಸೀಳಿದ

ಲಂಡನ್: ಸೆಕ್ಸ್ ನಂತರ ಸರ್ಪ್ರೈಸ್ ನೀಡುತ್ತೇನೆ ಎಂದು ಹೇಳಿ ಪತಿ ತನ್ನ ಪತ್ನಿಯ ಕತ್ತು ಸೀಳಿ ಕೊಲೆಗೆ ಯತ್ನಿಸಿದ ಘಟನೆ ಬ್ರಿಟನ್‍ನ ಕೆಂಟ್‍ನಲ್ಲಿ ನಡೆದಿದೆ.

ಶಾನ್ ಮೇ ಕೊಲೆಗೆ ಯತ್ನಿಸಿದ ಪತಿ. ಶಾನ್ ತನ್ನ ಪತ್ನಿ ಲಾರಾ ಮೇ ಜೊತೆ ದೈಹಿಕ ಸಂಬಂಧ ಬೆಳೆಸಿದ ಕೆಲವೇ ನಿಮಿಷಗಳಲ್ಲಿ ಆಕೆಯ ಕಣ್ಣುಗಳನ್ನು ಟವೆಲ್ ನಿಂದ ಮುಚ್ಚಿ ಸರ್ಪ್ರೈಸ್ ಗೆಸ್ ಮಾಡಲು ಹೇಳಿದ್ದಾನೆ. ಈ ವೇಳೆ ಶಾನ್ ನಿಧಾನವಾಗಿ 10 ರಿಂದ ಎಣಿಸುತ್ತಾ ‘ಕಮಾನ್ ಶಾನ್’ ಎಂದು ಹೇಳುತ್ತಿದ್ದನು.

ಲಾರಾ ಕಣ್ಣುಗಳು ಇನ್ನು ಟವೆಲ್‍ನಿಂದ ಮುಚ್ಚಲಾಗಿತ್ತು. ಲಾರಾ ಹಾಸಿಗೆ ಮೇಲೆ ಮಲಗಿದ್ದಾಗಲೇ ಶಾನ್ ಚಾಕು ಇರಿದಿದ್ದಾನೆ. ಶಾನ್ ಚಾಕು ಇರಿದಾಗ ಲಾರಾ ಮೊದಲು ನಾಯಿಮರಿ ಹೊಡೆಯುತ್ತಿದೆ ಎಂದುಕೊಂಡಿದ್ದಳು. ಬಳಿಕ ಶಾನ್ ಚಾಕು ಇರಿದಿದ್ದಾನೆ ಎಂಬುದು ತಿಳಿಯಿತು. ಶಾನ್ ಬಲವಾಗಿ ಲಾರಾಗೆ ಚಾಕು ಇರಿದಿದ್ದರಿಂದ ಬ್ಲೇಡ್ ಆಕೆಯ ಬೆನ್ನಿನಿಂದ ಹೊರ ಬಂದರೆ ಅದರ ಹ್ಯಾಂಡಲ್ ಕೆಳಗೆ ಬಿದ್ದಿದೆ.

ಚಾಕು ಇರಿದ ಬಳಿಕ ಲಾರಾ ಕಣ್ಣಿಗೆ ಕಟ್ಟಿದ್ದ ಬಟ್ಟೆಯನ್ನು ತೆಗೆದು ಹಾಸಿಗೆಯಿಂದ ಎದ್ದಳು. ಆಗ ಪತಿ ಎರಡು ಕೈಗಳಲ್ಲಿ ಚಾಕು ಹಿಡಿದು ಆತ್ಮಹತ್ಯೆ ಮಾಡಿಕೊಳ್ಳುತ್ತೇನೆ ಎಂದು ಬೆದರಿಕೆ ಹಾಕಿದ್ದಾನೆ. ಈ ವೇಳೆ ಲಾರಾ ನನ್ನ ಮೇಲೆ ಏಕೆ ಹಲ್ಲೆ ಮಾಡಿದೆ ಎಂದು ಪ್ರಶ್ನಿಸಿದ್ದಾಗ ಶಾನ್ ಆಫೀಸ್‍ನಲ್ಲಿ ಹಣಕಾಸಿನ ಅಕ್ರಮಗಳಿಂದ ನಾನು ಕೆಲಸ ಕಳೆದುಕೊಂಡಿದ್ದೇನೆ. ಸಾಲ ತೀರಿಸುವ ಬಗ್ಗೆ ನಾನು ತುಂಬಾ ಯೋಚಿಸುತ್ತಿದ್ದೇನೆ ಎಂದು ಉತ್ತರಿಸಿದ್ದಾನೆ.

ಈ ಬಗ್ಗೆ ಪ್ರತಿಕ್ರಿಯೆ ನೀಡಿದ ಲಾರಾ, ನನ್ನ ಹಾಗೂ ಶಾನ್ ಸಂಬಂಧ ಚೆನ್ನಾಗಿಯೇ ಇದೆ. ನಮ್ಮಿಬ್ಬರ ನಡುವೆ ಎಂದಿಗೂ ವಾಗ್ವಾದ ನಡೆದಿಲ್ಲ. ನಾವಿಬ್ಬರೂ ಪರಸ್ಪರ ಪ್ರೀತಿಸುತ್ತೇವೆ. ಐದು ದಿನಗಳ ಹಿಂದೆ ನನ್ನ ಸಹೋದರನ ಮದುವೆಯಲ್ಲಿ ಭಾಗವಹಿಸಲು ದಕ್ಷಿಣ ಕೊರಿಯಾಗೆ ಹೋಗಿದ್ದೆವು. ಶಾನ್ ನನಗೆ ಚಾಕು ಇರಿಯುತ್ತಾನೆ ಎಂದು ನಾನು ಊಹೆ ಕೂಡ ಮಾಡಿಕೊಂಡಿರಲಿಲ್ಲ. ನಾನು ಈಗ ಶಾಕ್‍ನಲ್ಲಿ ಇದ್ದೇನೆ ಎಂದು ಹೇಳಿದ್ದಾಳೆ.

ಲಾರಾ ಪ್ರಾಣಾಪಾಯದಿಂದ ಪಾರಾಗಿದ್ದು, ಪೊಲೀಸರು ಶಾನ್‍ನನ್ನು ಬಂಧಿಸಿದ್ದಾರೆ. ಈ ಬಗ್ಗೆ ನ್ಯಾಯಾಲಯದಲ್ಲಿ ವಿಚಾರಣೆ ನಡೆಯುತ್ತಿದೆ.